cyanic-selkie/wikianc huggingface dataset:
দারিয়াপুর বানোসা
জনসংখ্যার উপাত্ত
ভারতের ২০০১ সালের আদম শুমারি অনুসারে দারিয়াপুর বানোসা শহরের জনসংখ্যা হল ৩৪,৩৯৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে দারিয়াপুর বানোসা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
কলমানস্কপ
কোলমানস্কপ ("কোলম্যানের মাথা" এর জন্য আফ্রিকান, Kolmannskuppe; কোলমানস্কুপে) দক্ষিণ নামিবিয়ার নামিবের একটি ভূতের শহর, লুডারিটজ বন্দর শহর থেকে দশ কিলোমিটার অভ্যন্তরীণ দূরে। জনি কোলম্যান নামে একজন পরিবহন চালকের নামানুসারে এটির নামকরণ করা হয়েছিল, যিনি বালির ঝড়ের সময়, বসতির বিপরীতে একটি ছোট বাঁকের উপর তার বলদ ওয়াগন পরিত্যাগ করেছিলেন। এক সময় একটি ছোট কিন্তু খুব সমৃদ্ধ খনির গ্রাম, এটি এখন নামিবিয়া- ডি বিয়ার্স যৌথ সংস্থা দ্বারা পরিচালিত একটি পর্যটন গন্তব্য।
মিয়ানমারে আফিম উৎপাদন
মিয়ানমারে আফিম উৎপাদন ঐতিহাসিকভাবে দেশটির স্থূল অভ্যন্তরীণ উৎপাদনের একটি প্রধান অংশ। মিয়ানমার আফগানিস্তানের পরে বিশ্বের দ্বিতীয় বৃহত্তম আফিম উৎপাদনকারী দেশ। এখানে বিশ্বের প্রায় ২৫% আফিম তৈরী হয়। এটি সোনালী ত্রিভুজ নামক অঞ্চলের অংশ। ঔপনিবেশিক শাসনামলে আফিম শিল্প একটি একচেটিয়া কারবার ছিল। স্বাধীনতার পর থেকে মিয়ানমারের সামরিক বাহিনীর দুর্নীতিগ্রস্ত কর্মকর্তা ও বিদ্রোহী যোদ্ধারা বেআইনিভাবে এই আফিম উৎপাদনের ব্যবসা চালিয়ে যাচ্ছে, যা মূলত হেরোইন শিল্পোৎপাদনের কাঁচামাল সরবরাহে ব্যবহার করা হয়। তবে সাম্প্রতিককালে ২০১৫ সালের পর থেকে বছর গড়ানোর সাথে সাথে মিয়ানমারে আফিম পপি চাষে ভাটা পড়েছে। জাতিসংঘের মাদক ও অপরাধ বিষয়ক কার্যালয়ের সর্বশেষ উপাত্ত অনুযায়ী ২০২০ সালে মিয়ানমারে প্রায় ৪০৫ মেট্রিক টন আফিম উৎপাদিত হয়, যা ছিল ২০১৩ সালে উৎপাদিক আনুমানিক ৮৭০ মেট্রিক টনের অর্ধেকেরও কম। একই সময় আফিম চাষের জমির আয়তন ২০১৯ সালের ৩৩,১০০ হেক্টর থেকে ১১% কমে ২০২০-এ ২৯,৫০০ হেক্টরে দাঁড়ায়।
মিয়ানমারে আফিম উৎপাদন প্রধানত দেশটি শান ও কাচিন রাজ্যে কেন্দ্রীভূত। দারিদ্র্যের কারণে কৃষকেরা আফিম চাষে আকৃষ্ট হয়, কারণ চালের চেয়ে আফিম বেচে কেজিপ্রতি প্রায় ১৭ গুণ বেশি টাকা উপার্জন করা যায়। যদিও মিয়ানমারে ইদানিং কৃত্রিমভাবে মাদকদ্রব্য উৎপাদনের প্রবণতা বেড়েছে, বিশেষ করে সোনালী ত্রিভুজ অঞ্চলে মেথাঅ্যামফিটামিন উৎপাদন বেড়েছে, তা সত্ত্বেও দক্ষিণ-পূর্ব এশিয়াতে হেরোইনের ব্যবসায় নিয়োজিত সুসংগঠিত অপরাধী চক্রগুলি এখনও তাদের ব্যবসা থেকে তাৎপর্যপূর্ণ পরিমাণে মুনাফা অর্জন করে থাকে। সর্বশেষ তথ্য অনুযায়ী মিয়ানমারে দেশের অভ্যন্তরে বছরে ৬ টন হেরোইন সেবন করা হয়, যার মূল্য আনুমানিক ১৫ থেকে ২১ কোটি মার্কিন ডলার। এর পাশাপাশি মিয়ানমার থেকে প্রতিবেশী দেশগুলিতে প্রতি বছর ৫০ কোটি থেকে ১৬০ কোটি মার্কিন ডলার মূল্যের হেরোইন পাচার করা হয়। মিয়ানমার পূর্ব ও দক্ষিণ-পূর্ব এশিয়ার দেশগুলির জন্য (এমনকি অস্ট্রেলিয়ার জন্যও) আফিম ও হেরোইনের প্রধান যোগানদার, যা সেসব দেশে গুরুত্বপূর্ণ নিরাপত্তা ও স্বাস্থ্য ঝুঁকিজনিত সমস্যার সৃষ্টি করে চলেছে। সর্বশেষ প্রাক্কলন অনুযায়ী অঞ্চলটিতে ৩০ লক্ষ হেরোইন সেবক আছে যারা প্রতি বছর ১ হাজার কোটি মার্কিন ডলার সমমূল্যের মাদকদ্রব্য সেবন করে থাকে।
অর্থনৈতিক বিশেষজ্ঞদের মতে সাম্প্রতিককালে আফিম উৎপাদনের কারণে মিয়ানমারে ধনী-গরিবের বৈষম্য বৃদ্ধি পাওয়ার সম্ভাবনা বেড়ে চলেছে, এবং এর ফলে গণতন্ত্রকে বলি দিয়ে অপরাধী চক্রগুলি দিনদিন শক্তিশালী হচ্ছে। <!--
History
Myanmar is also one of three countries of the golden "triangle" with Thailand and Laos forming the other two arms, where opium production accounted for about 50% of the world's consumption in 1990 but was reduced to about 33% by 1998. Myanmar part of this triangle is reported to be a lawless region.
Production
Myanmar is the world's second-largest producer of opium after Afghanistan, producing some 25% of the world's opium. In the past, though, it was "the world's unrivaled leader in opiate production". Production is mainly concentrated in the Shan and Kachin states.
On an annual rate, the production of opium in the country was estimated to be some 150 t, according to the Central Intelligence Agency (CIA) in 1956. In more recent years, following a spike in production until 2014, opium poppy cultivation in Myanmar has declined year-on-year since 2015. According to latest data from the United Nations Office on Drugs and Crime (UNODC), an estimated 405 metric tons (mt) of opium were produced in Myanmar in 2020, representing less than half of the estimate of 2013 (870 mt), while the area of opium poppy cultivation declined by 11% from 33,100 in 2019 to 29,500 hectares (ha). As in previous years, the majority of opium continues to be cultivated in northern Myanmar’s Shan State, accounting for 84% (24,700 ha) of the total opium poppy cultivation area in 2020, followed by Kachin State at 12% (3,600 ha), with both decreasing by 12% and 6% respectively from 2019. Areas with opium cultivation in Kayah and Chin States (1,200 ha) accounted for 4% of the total.
In spite of the continuing shift towards synthetic drug production in Myanmar, specifically methaphetamine in the Golden Triangle, organized crime groups that traffic heroin in Southeast Asia still generate substantial profits from the business. Latest findings from 2020 show that domestic heroin consumption of 6 tons was valued at US$ 144 - 315 million, while the export of heroin from Myanmar to neighbouring countries was worth between US$ 0.5 and 1.6 billion locally. Heroin also continues to pose a significant public security and health challenge for neighbouring countries as Myanmar remains the major supplier of opium and heroin in East and Southeast Asia, as well as Australia. According to the latest estimates, there are more than 3 million heroin users in the region consuming approximately US$10 billion worth of the drug annually.
Drug movement
Prior to the 1980s, heroin was typically transported from Myanmar to Thailand, before being trafficked by sea to Hong Kong, which was and still remains the major transit point at which heroin enters the international market. In the 21st century, drug trafficking has circumvented to southern China (from Yunnan, Guizhou, Guangxi, Guangdong) because of a growing market for drugs in China, before reaching Hong Kong.
The Burmese economy and opium
The prominence of major drug traffickers have allowed them to penetrate other sectors of the Burmese economy, including the banking, airline, hotel and infrastructure industries. Their investment in infrastructure have allowed them to make more profits, facilitate drug trafficking and money laundering.
Due to the ongoing, rural-based insurgencies within Myanmar, many farmers have little alternative but to engage in opium production, which is used to make heroin. Most of the money earned from opium sales go into the drug barons' pockets; the amount left is used to sustain the livelihood of the farmers. Economic specialists indicate that recent trends in growth have the potential to increase the gap between the rich and the poor in the country, empowering criminal rackets at the expense of democracy.
Eradication programme
With the establishment of the democratic government after the rule of a military junta, there is hope that opium eradication would be a serious public policy. The new government has taken steps to reform the system but the ground situation is otherwise as there is an upsurge in its production and this is attributed in a report by the UN as due to "the resurgence in opium production in Southeast Asia is the demand for opiates, both locally and in the region in general".
Government reports claim that in 2012, a fourfold increase of elimination of poppy fields has been effected amounting to 24,000 hectares of poppy fields. According to the U.N. Office on Drugs and Crime (UNODC) land poppy cultivation registered an increase of 17 percent, the highest increase in eight years. -->
কোটা রামস্বামী
ঘরোয়া প্রথম-শ্রেণীর ভারতীয় ক্রিকেটে মাদ্রাজ দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে বোলিং করতেন কোটাহ রামস্বামী নামে পরিচিত কোটা রামস্বামী। ক্রিকেটের পাশাপাশি টেনিস খেলায়ও দক্ষতা ছিল তার। ভারতের পক্ষে আন্তর্জাতিক অঙ্গনে ক্রিকেট ও টেনিস - এ দ্বৈত ক্রীড়ায় অংশগ্রহণের গৌরব অর্জন করেন।
শৈশবকাল
ভারতের অন্যতম শীর্ষস্থানীয় ক্রীড়ামোদী পরিবারে কোটা রামস্বামী’র জন্ম। দক্ষিণ ভারতের ক্রিকেটের জনক হিসেবে প্রায়শঃই বিবেচিত হয়ে আসা বুচি বাবু নায়ডু’র কনিষ্ঠ সন্তান ছিলেন। তার অপর দুই ভাই, পুত্র ও চার ভাইপো’র সকলেই প্রথম-শ্রেণীর ক্রিকেটে অংশগ্রহণ করেছিলেন। মায়ের একমাত্র ভাই কিশোর অবস্থায় মারা যাবার পর রামস্বামী মাতৃসম্পর্কীয় পিতামহের আদরযত্নে লালিত-পালিত হন। ফলশ্রুতিতে, অপর ভাইদের সাথে তার পারিবারিক নামের ভিন্নতা পরিলক্ষিত হয়।
টেনিসে অংশগ্রহণ
১৯১৯ সালে কেমব্রিজ বিশ্ববিদ্যালয়ে যোগ দেন। সেখানে ১৯২৩ সাল পর্যন্ত অধ্যয়ন করেন। ১৯২০ সালের গ্রীষ্মে বিশ্ববিদ্যালয়ের সকল ছাত্রদের জন্যে উন্মুক্ত ডোহার্টি কাপ টেনিস প্রতিযোগিতার একক খেলায় শিরোপা জয় করেছিলেন। ঐ বছর তিনি অর্ধ-ব্লুধারী হন। কেমব্রিজের পক্ষে দ্বৈত খেলায় অবতীর্ণ হবার পর ১৯২১ সালে ব্লুধারী হন। হল্যান্ডের ঐ সফরে তিনি একক শিরোপা পান ও ভবিষ্যতের প্রথম-শ্রেণীর ক্রিকেটার এস. এম. হাদী’র সাথে দ্বৈত জুটি গড়ে শিরোপা লাভ করেন।
১৯২২ সালে ড. এ. এইচ. ফাইজি ও এ. এ. ফাইজি’র সাথে ডেভিস কাপ প্রতিযোগিতায় ভারতীয় দলের প্রতিনিধিত্ব করেন। ব্রিস্টলে অনুষ্ঠিত প্রতিযোগিতার প্রথম রাউন্ডে রোমানিয়াকে পরাভূত করে তার দল। তবে, বেকেনহামে অনুষ্ঠিত খেলায় স্পেনের কাছে পরাজিত হয়। ড. ফাইজি’র সাথে কেবলমাত্র একবারই খেলতে নেমে উভয় খেলায় জয়ী হয়েছিলেন। ১৯২২ সালে রামস্বামী উইম্বলডন চ্যাম্পিয়নশিপের পুরুষ এককে খেলেন। তিনি দ্বিতীয় রাউন্ড পর্যন্ত পৌঁছেছিলেন। ১৯২৩ সালে ইংল্যান্ড সাউথ চ্যাম্পিয়নশীপের চূড়ান্ত খেলায় গর্ডন লোকে তিন সেটে পরাজিত করে একক শিরোপা লাভ করেছিলেন।
প্রথম-শ্রেণীর ক্রিকেট
১৯১৫-১৬ মৌসুম থেকে ১৯৪১-৪২ মৌসুম পর্যন্ত কোটা রামস্বামী’র প্রথম-শ্রেণীর খেলোয়াড়ী জীবন চলমান ছিল। দীর্ঘদেহী ও বলিষ্ঠ গড়নের অধিকারী ছিলেন। বামহাতি আক্রমণাত্মক ব্যাটসম্যান হিসেবে পরিচিতি লাভ করেছিলেন তিনি। বামহাতে মুক্তভাবে শক্তিশালী মারে উইকেটের উভয়দিকেই বল ঠেলে দেয়ার ক্ষেত্রে সক্ষমতা দেখিয়েছেন। বোম্বে চতুর্দলীয় ও পঞ্চদলীয় প্রতিযোগিতায় হিন্দু দলের পক্ষে খেলতেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন কোটা রামস্বামী। ২৫ জুলাই, ১৯৩৬ তারিখে ম্যানচেস্টারে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৫ আগস্ট, ১৯৩৬ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
ওভালের চূড়ান্ত টেস্টে আরও দুইবার মূল্যবান অবদান রেখেছিলেন তিনি। প্রথম ইনিংসে ২৯ ও দ্বিতীয় ইনিংসে অপরাজিত ৪১ রান তুলে এ সিরিজে ৫৬.৬৬ গড়ে ১৭০ রান তুলেন। ঐ সফরে তাকে বিস্ময়করভাবে দলে অন্তর্ভুক্ত করা হয়েছিল। তবে, সামগ্রীকভাবে তিনি দূর্দান্ত খেলেছিলেন। প্রথম-শ্রেণীর খেলাগুলোয় ৩০.৭০ গড়ে ৭৩৭ রান তুলেন। এছাড়াও, টেস্ট গড়ে দলের শীর্ষস্থানীয় খেলোয়াড় বিজয় মার্চেন্ট, মুশতাক আলী ও সি. কে. নায়ডু’র তুলনায় ব্যাটিং গড়ে শীর্ষস্থান দখল করেছিলেন। ওল্ড ট্রাফোর্ডে সিরিজের দ্বিতীয় টেস্টে অভিষেক ঘটে তার।
খেলোয়াড়ী জীবন শেষে স্বীয় টেস্ট গড়কে ৫৬তে নিয়ে যান। ১৯২৬-২৭ মৌসুমে আর্থার জিলিগানের নেতৃত্বাধীন মেরিলেবোন ক্রিকেট ক্লাবের (এমসিসি) বিপক্ষে হিন্দু দলের সদস্যরূপে খেলেন। এছাড়াও, ১৯৩৫-৩৬ মৌসুমে জ্যাক রাইডারের নেতৃত্বাধীন অস্ট্রেলিয়ান সার্ভিসেস একাদশ দলের বিপক্ষে ৮৩ রান সংগ্রহ করেছিলেন।
অবসর
এ দুই টেস্টে অংশগ্রহণ শেষে তার আন্তর্জাতিক ক্রিকেট খেলোয়াড়ী জীবনেরও ইতি ঘটে। তবে, রঞ্জী ট্রফি প্রবর্তনের পর থেকে বেশ কয়েক বছর মাদ্রাজ দলের অন্যতম তারকা খেলোয়াড় ছিলেন।
খেলোয়াড়ী জীবন শেষে ষাট বছর পূর্তির পূর্বে ভারতীয় দল নির্বাচকমণ্ডলীর সদস্যরূপে দায়িত্ব পালন করেছিলেন। ১৯৫৩ সালে ভারতের প্রথম ওয়েস্ট ইন্ডিজ সফরে ভারতীয় দলের ব্যবস্থাপক হিসেবে ওয়েস্ট ইন্ডিজ গমন করেছিলেন তিনি। তার রচিত ‘র‍্যাম্বলিংস অব এ গেমস এডিক্ট’ শিরোনামীয় গ্রন্থটি ভারতীয় ক্রিকেটের শুরুরদিকের অন্যতম আত্মজীবনীমূলক গ্রন্থ।
ব্যক্তিগত জীবন
ব্যক্তিগত জীবনে বিবাহিত ছিলেন কোটা রামস্বামী। রামস্বরূপ ও লক্ষ্মণস্বরূপ নামীয় দুই পুত্র এবং সান্ত্বনা দেবী নাম্নী এক কন্যা সন্তানের জনক ছিলেন তিনি। তন্মধ্যে, রামস্বরূপ তামিলনাড়ু ও অন্ধ্রপ্রদেশ দলের পক্ষে প্রথম-শ্রেণীর ক্রিকেটে অংশগ্রহণ করেছিলেন।
জানুয়ারি, ১৯৯০ সালে ৯৩ বছর বয়সে কোটা রামস্বামী’র দেহাবসান ঘটে। ১৫ আগস্ট, ১৯৮৫ তারিখে চেন্নাইয়ের অদ্যার থেকে সকালে গৃহত্যাগ করেন ও আর বাড়ি ফিরে আসেননি। মাঝে-মধ্যেই তাকে দেখার কথা গুজব আকারে ছড়িয়ে পড়তো। উইজডেনে ১৯৮৮ থেকে ১৯৯১ সালের মধ্যে খুব সম্ভবতঃ মৃতরূপে তালিকাভূক্ত করে। কিন্তু, ক্রমাগত তার ভাগ্যের বিষয়ে সন্দিহান হওয়ায় ১৯৯২ সালে তালিকা থেকে বাদ দেয়া হয়। তবে, সাম্প্রতিক সংস্করণগুলোয় তার নামের পাশে মৃত্যু অজানা হিসেবে লেখা হচ্ছে।
রামনিধি গুপ্ত
রামনিধি গুপ্ত (১৭৪১—৬ এপ্রিল ১৮৩৪) সাধারণত নিধু বাবু নামে পরিচিত, বাংলা টপ্পা সঙ্গীতের একজন মহান সংস্কারক। তার পূর্ব পর্যন্ত টপ্পা এক ধরনের অরুচিকর গান হিসেবে বিবেচিত হতো । তার গানের ভক্তরা অধিকাংশই সেকালের ধনাঢ্য সম্ভ্রান্ত ছিলেন। পরবর্তীকালে, ভগিনী নিবেদিতা তার লেখা গানের প্রভূত প্রশংসা করেছিলেন। এদেশে তিনিই প্রথম ইংরেজি অভিজ্ঞ কবিয়াল এবং প্রথম স্বাদেশিক সঙ্গীতের রচয়িতা। তার গানের ছত্র - "নানান দেশের নানান ভাষা/ বিনে স্বদেশী ভাষা মিটে কি আশা" - বাংলায় প্রবাদের মর্যাদা পেয়েছে।
সংক্ষিপ্ত জীবনী
রামনিধি গুপ্তর জন্ম বর্গি হামলার সময় মাতুলালয়ে হুগলি জেলার চাঁপ্তায়। পিতার নাম হরিনারায়ণ কবিরাজ। হাঙ্গামা মিটলে ১৭৪৭ খ্রিস্টাব্দে উত্তর কলকাতার কুমারটুলি অঞ্চলে পৈতৃক নিবাসে ফেরেন। সেখানেই তিনি জনৈক ইংরেজ পাদ্রীর কাছে ফার্সি ও ইংরেজি শেখেন এবং সংগীত চর্চা শুরু করেন। তিনি কিছুদিন ইস্ট ইন্ডিয়া কোম্পানীর অধীনে ও পরে ছাপরা অঞ্চলের কালেক্টরি অফিসে কেরানি হিসেবে চাকরি করেন। এই স্থানে তিনি কিছুদিন একজন মুসলিম ওস্তাদের (সারি মিঞা) নিকট সঙ্গীতের তালিম নেন। কিন্তু কয়েকদিন পর তিনি স্বাধীনভাবে হিন্দী সঙ্গীতকে বাংলা ভাষায় অনুবাদ করতে শুরু করেন। ১৭৯৪ খ্রিষ্টাব্দে তিনি চাকরিতে ইস্তফা দিয়ে ছাপরা থেকে কলকাতায় ফিরে আসেন। ১৮০৪ সালে তিনি ভারতীয় শাস্ত্রীয় সঙ্গীত সাধনার উদ্দেশ্যে একটি আখড়া স্থাপন করেন। কুলুইচন্দ্র সেন প্রবর্তিত আখড়াই গান সংশোধন করে এখানে তিনি নতুন পদ্ধতিতে সঙ্গীত শিক্ষা দিতেন । এই সময় রচিত তার আখড়াই গান ও টপ্পা গানের জন্য তিনি বিখ্যাত হন। তার কোনও কোনও টপ্পায় সংস্কৃত  'অমরুশতক' -এর ছায়া পরিলক্ষিত হয়। তার একটি গীতিকা সংকলনের নাম 'গীতিরত্ন' (১৮৩৭)। তার সমসাময়িক জেমস লংয়ের বর্ণনানুসারে তিনি তার শ্রেষ্ঠ গানগুলি মদ্যপ অবস্থায় রচনা করেছিলেন।
উল্লেখযোগ্য গীতিপদ
নিধুবাবু রচিত মানবীয় প্রেমের গানগুলি বিয়োগান্ত করুণা ও স্বতঃসিদ্ধ কবিতায় সার্থকতা লাভ করেছে - "ভালবাসবে বলি ভালবাসিনে, আমার স্বভাব এই, তোমা বই আর জানিনে। বিধুমুখে মধুর হাসি, আমি বড় ভালবাসি, তাই দেখে যেতে আসি – দেখা দিতে আসিনে।।" "যার মন তারই কাছে, লোকে বলে নিলে নিলে, দেখা হলে জিজ্ঞাসিব, সে নিলে কি আমায় দিলে। দৈবযোগে একদিন, হয়েছিল দরশন। না হতে প্রেম-মিলন, লোকে কলঙ্ক রটালে।" "প্রেমে কি সুখ হ'ত। আমি যারে ভাল বাসি, সে যদি ভালবাসিত। কিংশুক শোভিত ঘ্রাণে, কেতকী কণ্টক বিনে, ফুল হ'ত চন্দনে ইক্ষুতে ফল ফলিত।" "তবু কেন যে ভালবাসি, তাহা নিজেই জানি নে। আমার স্বভাব এই, তোমা বই আর জানিনে।"
শরিফুল্লাহ (ক্রিকেটার)
মোহাম্মদ শরিফুল্লাহ (জন্ম: ৩০ জুলাই ১৯৮৬) প্রথম শ্রেণির এবং লিস্ট এ এবং টি-টোয়েন্টি বাংলাদেশী ক্রিকেটার। যিন ঢাকা বিভাগের হয়ে অভিষেক ঘটে ক্রিকেটার হিসেবে।
জোসেফ প্যাগেট সমাধি
সময়
সমাধিস্থ জোসেফ প্যাগেট ১৭২৪ সালের ২৬ মার্চ মৃত্যুবরণ করেন। অতএব সমাধিটি প্রায় ৩০০ বছরের পুরাতন। এ কবরটি খ্রিস্টান কবরস্থানের সবচেয়ে পুরনো কবর।
জোসেফ প্যাগেট এর পরিচয়
তার পুরো নাম চ্যাপলিন রেভারেন্ড জোসেফ প্যাগেট (অথবা প্যাজেট)। তিনি কলকাতার মন্ত্রী ছিলেন। তিনি ২৬ বছর বয়সে মৃত্যুবরণ করেন।
গণপথ: পার্ট ১
নির্মাণ
মূল চিত্রগ্রহণ ২০২১ সালের ৬ নভেম্বর শুরু হয়েছিল।
ই-এশিয়া ২০১১
ই-এশিয়া ২০১১ এশিয়া মহাদেশীয় একটি আন্তর্জাতিক আইসিটি সম্মেলন যা বাংলাদেশের ঢাকায় ১লা থেকে ৩রা ডিসেম্বর, ২০১১ অবধি অনুষ্ঠিত হয়। এতে শতাধিক দেশী-বিদেশী প্রতিষ্ঠান অংশ গ্রহণ করে এবং ২শত দেশী-বিদেশী আইসিটি বিশেষজ্ঞ বিভিন্ন সেমিনারে বক্তব্য রাখেন। ঢাকা শহরের কেন্দ্রস্থলে চীন-মৈত্রী আন্তর্জাতিক সম্মেলন কেন্দ্রে এর আয়োজন করা হয়।
ঢাকার ই-এশিয়া
এশিয়ার বিভিন্ন দেশের তথ্য ও যোগাযোগ প্রযুক্তি খাত, প্রযুক্তিগত সেবা এবং কর্মকাণ্ড তুলে ধরা ও মত বিনিময়ের অন্যতম বৃহৎ আয়োজন ই-এশিয়া প্রথম অনুষ্ঠিত হয় ২০০৭ সালে। ২০১১-এ ঢাকায় অনুষ্ঠিত হয় ৫ম ই-এশিয়া সম্মেলন ও প্রদর্শনী। এর আগে থাইল্যান্ড, মালয়েশিয়া এবং শ্রীলঙ্কায় ই-এশিয়া অনুষ্ঠিত হয়। প্রদর্শনীতে বাংলাদেশ ছাড়াও মালয়েশিয়া, শ্রীলঙ্কা, জাপান, থাইল্যান্ড ও নেদারল্যান্ডের কান্ট্রিপ্যাভিলিয়ন ছিল। এ ছাড়া ছিল ডেনমার্ক, ইংল্যান্ড, নরডিক চেম্বার, অ্যানটিএফ-২ এর প্রজেক্টের স্টল। ই-এশিয়া আয়োজনের জন্য বাজেট ছিল ১৮ কোটি টাকা। তথ্য-প্রযুক্তি খাতে বিশেষ অবদানের জন্য দেয়া ১৭টি প্রকল্পের মধ্যে সর্বোচ্চ ৯টি পদক জিতে এশিয়ার অগ্রসরমান প্রযুক্তি বিপ্লবে উজ্জ্বলতর হয়েছে বাংলাদেশের নাম। ১লা ডিসেম্বর এ সম্মেলন উদ্বোধন করেন বাংলাদেশের প্রধানমন্ত্রী শেখ হাসিনা।
আয়োজক
ই-এশিয়া ২০১১-এর মূল আয়োজক ভারত। তবে বাংলাদেশে এর প্রধান সহ-আয়োজক ছিল বাংলাদেশ কম্পিউটার কাউন্সিল (বিসিসি)। সহ-আয়োজক হিসেবে ছিল প্রধানমন্ত্রীর কার্যালয়ের “অ্যাকসেস টু ইনফরমেশন (এটুআই) প্রকল্প”, জাতিসংঘ উন্নয়ন কর্মসূচি (ইউএনডিপি) এবং ইলেটস। এতে সহযোগিতা করেছে অ্যাসোসিয়েশন অব মোবাইল টেলিকম অপারেটর অব বাংলাদেশ (অ্যামটব), এশিয়ান-ওশেনিয়ান কম্পিউটিং ইন্ডাস্ট্রি অর্গানাইজেশন (অ্যাসোসিও), বাংলাদেশ অ্যাসোসিয়েশন অব কল সেন্টার অ্যান্ড আউটসোর্সিং (বিএসিসি), বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেস (বেসিস), বাংলাদেশ কম্পিউটার সমিতি (বিসিএস), ইন্টারনেট সার্ভিস প্রোভাইডার্স অ্যাসোসিয়েশন অব বাংলাদেশ (আইএসপিএবি)।
সেমিনার ও ওয়ার্কশপ
তিন দিনের এ আয়োজনে সমসাময়িক বিভিন্ন আইসিটি বিষয়ে ৩০টি সেমিনার ও কর্মশালার আয়োজন করা হয়। সেমিনারগুলো বিভক্ত ছিল বিল্ডিং ক্যাপাসিটি, কানেকটিং পিপল, সার্ভিং সিটিজেন এবং ড্রাইভিং ইকোনমি - এ চারটি বিষয়ে। স্থানীয় এবং আন্তর্জাতিক পর্যায়ে তথ্যপ্রযুক্তির সক্ষমতা বৃদ্ধি করে কীভাবে সার্বিক উন্নয়নে ভূমিকা তৈরি করা যায়, তা নিয়ে আলোচনা করা হয়েছে। সেমিনারের পাশাপাশি ছিল ছয়টি “কারিগরি সেশন” যথা ’আইসিটি অ্যাজ অ্যা ক্যারিয়ার পাথ ফর উইমেন: অপরচুনিটিস অ্যান্ড চ্যালেঞ্জ’, ‘মেকিং লাইফ প্রোডাক্টিভ ফর পারসন উইথ ডিজঅ্যাবিলিটিস ইউজিং আইসিটি’, ‘বিল্ডিং ন্যাশনাল ই-গভর্নেন্স আর্কিটেকচার ফর ডেভেলপিং কান্ট্রিজ’, ‘অ্যাপ্লিকেশন ডেভেলপমেন্ট ফর মোবাইল প্লাটফর্ম’, ‘প্রিপেয়ারিং ফর আইপিভি’ এবং ‘বিল্ডিং ইওর ওন ক্লাউড’। অনুষ্ঠানের গুরুত্বপূর্ণ আয়োজনগুলো টেলিভিশন ও ওয়েবে সরাসরি সম্প্র্রচার করা হয়।
ই-এশিয়া ২০১১ পুরস্কার
ই-এশিয়ার পঞ্চম এই আয়োজনে প্রথমবারের মতো প্রদান করা হয়েছে ‘ই-এশিয়া ২০১১ পুরস্কার’। পুরস্কারের চূড়ান্ত পর্বের জন্য ৩৭টি উদ্যোগকে ফাইনালিস্ট হিসেবে নির্বাচন করা হয়েছিল। চারটি বিভাগে মোট ২০৭টি প্রকল্প ও প্রতিষ্ঠান থেকে এই মনোনয়ন বাছাই করা হয়েছে। শুক্রবার রাতে বঙ্গবন্ধু আন্তর্জাতিক সম্মেলন কেন্দ্রে আনুষ্ঠানিকভাবে এ পুরস্কার প্রদান করা হয়। মনোনয়ন পাওয়া উদ্যোগগুলোর মধ্যে আন্তর্জাতিক জুরি বোর্ডের বিচারে ওয়ার্ল্ড এডুকেশন জুরি চয়েস পুরস্কারে ভূষিত হয় যশোর ডিসি অফিসের জেলা ই-সেবা কেন্দ্র। ই-এশিয়া “সামর্থ্য বর্ধন” (বিল্ডিং ক্যাপাসিটি), “জনমুখী যোগাযোগ” (কানেক্টিং পিপল), “নাগরিক সেবা” (সারভিং সিটিজেন্স) ও “অর্থনৈতিক চালিকাশক্তি” (ড্রাইভিং ইকনমি) - এই চারটি ক্যাটাগরিতে মোট ১৬টি পুরস্কার দেয়া হয়। এর মধ্যে বাংলাদেশের সর্বোচ্চ নয়টি, ভারত তিনটি, ব্রিটেন, যুক্তরাষ্ট্র, ভিয়েতনাম ও ফিলিপাইনের একটি করে প্রকল্প রয়েছে। এই প্রতিযোগিতায় অংশ নেয়ার জন্য ই-এশিয়ার ওয়েবসাইটে আবেদন চাওয়া হয়েছিল। শতাধিক প্রকল্প থেকে প্রাথমিক বাছাইয়ে ৩৩টি প্রকল্প মনোনয়ন পায়। পুরস্কার পাওয়া অন্য প্রকল্পগুলোর মধ্যে রয়েছে “সামর্থ্য বর্ধন” ক্যাটাগরিতে কারিগরি শিক্ষা অধিদফতরের অনলাইনে ভর্তি পদ্ধতি, ভারতের রোটারি ডিসট্যান্স এডুকেশন প্রোগ্রাম, শিক্ষা মন্ত্রণালয়ের মাল্টিমিডিয়া ক্লাসরুমের জন্য ডিজিটাল কনটেন্ট ডেভলপমেন্ট প্রকল্প, ভারতের গণিত শিক্ষকদের অভিনব ওয়েবসাইট গণিত গুরুজ এবং ইংরেজি শিক্ষার বিবিসি জানালা। অনুষ্ঠানে জনমুখী যোগাযোগ ক্যাটাগরিতে তিনটি পুরস্কার দেয়া হয়। এর মধ্যে রয়েছে আমার দেশ ই-শপ, জনশক্তি রফতানি ব্যুরোর অনলাইন রেজিস্ট্রেশন ও ফিলিপাইনের টেলিসেন্টারের মাধ্যমে নারীশিক্ষা কার্যক্রম। তৃণমূল পর্যায়ে মোবাইল ব্যাংকিং সুবিধা প্রদানের জন্য ‘প্রযুক্তিনির্ভর আর্থিক লেনদেন উদ্ভাবন’ পদক পেয়েছে ডাচ্-বাংলা ব্যাংক। আর জেলা প্রশাসক কার্যালয়কে দেয়া হয়েছে স্পেশাল জুরি অ্যাওয়ার্ড।
মালয়েশিয়ায় নারী
মালয়েশিয়ায় নারীরা মালয়েশিয়ার সরকারের পক্ষ হতে নিজেদের অধিকার, স্বাস্থ্য, শিক্ষা, সামাজিক কাজকর্ম ইত্যাদিতে সুযোগ সুবিধা পেয়ে থাকে। এই ক্ষেত্রগুলো সরকার ন্যাশনাল ইউনিটি এবং সোশিয়াল ডেভেলপমেন্ট মন্ত্রণালয়ের মাধ্যমে নিশ্চিত করেছে। এই মন্ত্রণালয় ১৯৯৭ সালে গঠিত হয়। ১৯৯৩ সালে এটি হাওয়া নামে পরিচিত ছিল। পরবর্তীতে ২০০১ সালে এটি উইমেন এফেয়ার্স মন্ত্রণালয়ে পরিণত হয়।
মালয়েশিয়ার ৪৭% নারী চাকুরি ক্ষেত্রে নিয়োজিত।
নারীদের অধিকার
জাতিসংঘের ২০০৯ সালের ইউনিভার্সাল পিরিয়ডিক রিভিউ অব মালয়েশিয়ার পর, সরকার একটি নীতি হাতে নেয় যার নাম দেয়া হয় সিএডিএডাব্লিও। ২০১০ সালে এই নীতি কার্যকর করা হয়। বর্তমানে মালয়েশিয়ায় নারীদের অধিকারের অবস্থা অনেকটা মিশ্র প্রকৃতির। এটি নির্ভর করে মূলত ভৌগোলিক অবস্থান, ধর্ম, সামাজিক রীতিনীতির ওপর।
যৌন হয়রানি
বাম|থাম্ব|কুয়ালালামপুরে নারীদের জন্য তৈরি করা একটি কমিউটার সেকশন মালয়েশিয়ায় যৌন হয়রানি একটি সাধারণ ব্যাপার। ২০১০ সাল থেকে মালয়শিয়ার রেইলওয়ে গোলাপি কালারের বগি শুধুমাত্র মহিলাদের জন্য চালু করেছে। যেখানে শুধুমাত্র মহিলারাই উঠতে পারবে। এমনকি রাজধানী কুয়ালালামপুরে শুধুমাত্র মহিলাদের জন্য বাস চালু করা হয়েছে। ২০১১ সাল থেকে চালু করা হয়েছে মহিলা ট্যাক্সি। এই ট্যাক্সি মহিলারাই চালায়, ফোন কলের মাধ্যমে এই ট্যাক্সিতে উঠতে হয়।
নারী খৎনা
নারী খৎনা মালয়েশিয়ায় প্রচলিত আছে। মুসলিম পরিবারগুলোর মধ্যে প্রায় ৯০% পরিবারে এই প্রথা মেনে চলে। কারণগুলো হল ধর্মীয় রীতি, সংস্কৃতি এবং একটি বিশ্বাস, যে এই নারী খৎনা বিয়ের আগে অযাচিত যৌন সঙ্গম কে দূর করবে। তবে এই খৎনা আফ্রিকার দেশগুলোর মতো ভয়াবহ পদ্ধতিতে সম্পন্ন হয় না। খুব সামান্য অংশই এতে কাটা হয়। এই খৎনা মূলত ধর্মীয় আঙ্গিকেই বেশি প্রচলিত। ২০০৯ সালে, ফাতওয়া কমিটি মুসলিমদের জন্য নারী খৎনা কে বাধ্যতামূলক করে তবে মাত্রাতিরিক্ত কাটা কে বাদ দিয়ে।
গৃহ জুলুম
মালয়শিয়ার নারীদের অত্যাচার নিপীড়ন থেকে রেহাই পাওয়ার জন্য নির্দিষ্ট আইন আছে (ডোমেস্টিক ভায়োলেন্স আইন ১৯৯৪)। এ আইনে, একজন নারী তার স্বামী পরিবর্তন করতে পারবেন যদি সে তার ওপর শারীরিক-মানসিক নির্যাতন চালায়। বিয়ে জনিত ধর্ষণ ও এই আইনে শাস্তির আওতায় পড়বে। বিয়ে জনিত ধর্ষণ বলতে বোধানো হচ্ছে যদি কোন নারীর স্বামী বলপ্রয়োগ করে, তাকে অত্যাচার করে, মানসিক চাপ দিয়ে, অথবা অন্য কাউকে দিয়ে যৌন সঙ্গমে লিপ্ত হয়। একটি জড়িপে দেখা যায়, মালয়েশিয়ায় ১৫ বছরের বেশি, ৩৯% নারী বিয়ে জনিত ধর্ষণের স্বীকার হয়। উইমেন এইডস সংগঠন এই ধর্ষণের ক্ষেত্রে নারীদের জন্য একটি এস এম এস হেল্পলাইন খুলেছেন।
বিয়ে এবং পারিবারিক জীবন
ডান|থাম্ব|300x300পিক্সেল|মালয়েশিয়ার মুসলিম বালিকারা বিয়ের ক্ষেত্রে মালয়েশিয়ার নারীদের আইন মেনে বিয়ে করতে হয়। যদিও তাদের অধিকারের ক্ষেত্রে আপোষ করা হয় না। ইসলামিক আইনে বলা আছে, একজন নারী তার স্বামীর প্রতি আনুগত্য প্রদর্শন করবে। আইন ৫৯(২) এ বলা আছে, একজন নারী তখনই দোষী সাব্যস্ত হবে যখন, ১। যখন সে তার স্বামীর বিরুদ্ধে সিদ্ধান্ত নেবে ২। যখন স্বামীর ইচ্ছার বিরুদ্ধে যেয়ে তাকে ছেড়ে চলে যাবে ৩। কোন যৌক্তিক কারণ ছাড়া স্বামীর সাথে কোথাও যেতে, ফিরতে অনিচ্ছা বোধ করবে। এছাড়া নারীদের নিজেদের অধিকারের জন্যেও কিছু আইন কার্যকর আছে।
বিয়ে জনিত ধর্ষণ আইন ২০০৭ সালে প্রণিত হয়।
শিক্ষা
২০১০ সালের জড়িপে দেখা যায়, মালয়েশিয়ায় পুরুষের তুলনায় নারীদের স্বাক্ষরতার হার কিছুটা কম। যেখানে নারীদের হার ৯০.৭% এবং পুরুষদের ৯৫.৪%। বর্তমানে সরকার শিক্ষাক্ষেত্রে ছেলে মেয়ে উভয়ের জন্যই অনেক বেশি অর্থ বরাদ্দ করেছে। ফলে বিশ্ববিদ্যালয়ে আগের তুলনায় আরো অনেক বেশি নারী পড়াশুনা করছে।
সামরিক বাহিনীতে নারী
মালয়েশীয় সশস্ত্র বাহিনী ১৯৮০-এর দশক থেকে নারীদেরকে পূর্ণ উদ্যোগে নেওয়া শুরু করে প্রধানমন্ত্রী মাহাথির বিন মোহাম্মদের নির্দেশে। মাহাথির মার্কিন সামরিক বাহিনীর আদলে তার নিজের দেশের সামরিক বাহিনী গড়ে তোলার চিন্তা ভাবনা থেকে সামরিক বাহিনীর তিন শাখাতেই নারীদের একেবারে নিম্ন পদ থেকে কর্মকর্তা পদ দেওয়ার পরিকল্পনা করেন এবং তার তিন বাহিনী প্রধানদেরকে নির্দেশ দেন। তখন থেকে মালয়েশীয় নারীরা সামরিক বাহিনীতে নাবিক, বিমানসেনা এবং সৈনিক হতে পারছেন, তবে সামরিক উর্দিতে নারীদের মাথায় হিজাব পরা বাধ্যতামূলক।
মালয়েশিয়ার নারী অধিকারের সমালোচনা
২০০৬ সালে, মালয়েশিয়ার প্রাক্তন প্রধানমন্ত্রীর মেয়ে মারিনা মাহাথির বলেন মালয়েশিয়ার নারীদের অবস্থা অনেকটা আফ্রিকার পিছিয়ে পড়া, বৈষম্যের স্বীকার নারীদের মতন।
মাহাথীর যে বিষয়টি নিয়ে বলেন তা হল পুরুষদের যখন তখন নারীদের তালাক দেয়া, ইচ্ছামতো বিয়ে করা এবং নারীদের অধিকারের ওপর কতৃত্ব। এই সমালোচনা মালয়েশিয়ার ইসলামিক সংগঠনগুলোর ভালো লাগেনি। তারা বলেন এটি ইসলামিক শরীয়াকে খর্ব করে।
আরো দেখুন
সাধারণ:
দ্য লাস্ট ডেজ অব ইউনাইটেড পাকিস্তান
দ্য লাস্ট ডেজ অব ইউনাইটেড পাকিস্তান গ্রন্থটি রচনা করেছেন ঢাকা বিশ্ববিদ্যালয়ের সাবেক রাষ্ট্রবিজ্ঞানের অধ্যাপক জি. ডব্লিউ চৌধুরী। তিনি ১৯৬৯ থেকে ১৯৭১ সাল নাগাদ পাকিস্তানের যোগাযোগ মন্ত্রী ও ইয়াহিয়া খান উপদেষ্টা ছিলেন। এই সময়ে পাকিস্তানের রাজনৈতিক ঘটনাবলী তিনি এই বইয়ে তুলে ধরেছেন। তিনি এই বইয়ে তৎকালীন পাকিস্তানের দুই প্রধান রাজনীতিবিদ জুলফিকার আলী ভুট্টো এবং শেখ মুজিবুর রহমান এর ব্যাপারে তার নিজ মন্তব্য করেছেন। তাছাড়া অখণ্ড পাকিস্তানের প্রতি তার সমর্থনও বইটিতে ফুটে উঠে।
অধ্যাপক চৌধুরী তৎকালীন রাষ্ট্রপতি ইয়াহিয়া খানের সাথে চীন সফরে যান। চীন-যুক্তরাষ্ট্র সম্পর্কের ব্যাপারে তিনি এই বইয়ে গুরুত্ব পূর্ন তথ্য তুলে ধরেছেন।
সিংহ সার্থ আজু
থাম্ব|200px|নেপালের একটি সচিত্র পাণ্ডুলিপিতে ঘোড়ার পিঠে চড়ে সিংহ সার্থ এবং অন্যান্য বণিকদের দানবীদের থেকে পলায়নের দৃশ্য থাম্ব|200px|ইয়ারলুং শাংপো নদীতে অগ্রভাগে বাঁকানো অশ্বমুখ বিশিষ্ট খেয়া নৌকা, ১৯৩৮
সিংহ সার্থ আজু (দেবনাগরী: सिंह सार्थ आजु) (বিকল্প নাম: সিংহ সার্থ বাহু, সিংহ সার্থ বাহা, সিংহসার্থ বাহু) নেপালি লোকসাহিত্যের কিংবদন্তিতুল্য বণিক। ঐতিহ্য অনুসারে তিনি কাঠমান্ডু থেকে তিব্বত গমনকারী প্রথম নেওয়ার বণিক। তার বাণিজ্যযাত্রার কাহিনী নেওয়ার সম্প্রদায়ের মধ্যে অত্যন্ত জনপ্রিয়। সিংহ সার্থকে অনেক সময় গৌতম বুদ্ধের পূর্বতন অবতার হিসেবে অভিহিত করা হয়।
কিংবদন্তি
সিংহ সার্থ নেপাল থেকে তিব্বতে একটি বাণিজ্য যাত্রার নেতৃত্ব দিয়েছিলেন। তারা এমন একটি জায়গায় পৌঁছান যেখানে অনেক স্ত্রীলোক একত্রে সমাবেশ করছিলেন এবং বণিকেরা তাদের মায়ায় আবিষ্ট হিয়ে যান। তারা তাদের বাণিজ্যযাত্রার কথা ভুলে প্রত্যেকে একটি করে নারী পরিগ্রহ করেন এবং আমোদ ফুর্তিতে দিন অতিবাহিত করতে থাকেন। এক রাত্রে তৈল প্রদীপের শিখায় করুণার বোধিসত্ত্ব করুণাময় সিংহ সার্থের নিকট আবির্ভুত হন এবং তাকে এই বলে সতর্ক করেন যে, তাদের সুদর্শনা প্রণয়ীরা প্রকৃতপক্ষে দানবী, যারা তাদের খাওয়ার জন্য সুযোগের অপেক্ষায় আছে। তিনি সিংহ সার্থকে পরীক্ষার্থে তার প্রণয়িনীর পা দেখতে বলেন। কেননা, দানবীদের পায়ের পাতা সাধারণের চেয়ে উলটো দিকে ছিল।
সিংহ সার্থ বুদ্ধের এই বার্তা সকলকে জানান, এবং তারা প্রত্যেকে রাক্ষসপুরী থেকে পলায়নের সিদ্ধান্ত নেন। পরদিন সূর্যোদয়ের পূর্বেই তারা ঘর থেকে বেরিয়ে নদীর তীরে পৌঁছে যান। কথামতো তারা সেখানে একটি ঘোড়া দেখতে পান এবং তার পিঠে চড়ে বসেন। কিংবদন্তি অনুযায়ী, বোধিসত্ত্ব স্বয়ং ঘোড়ার রূপে তাদের সহায়তা করেছিলেন। ঘোড়া উড্ডয়ন করা মাত্রই নারীরা তাদের পশ্চাদ্ধাবন করে এবং তাদের রেখে যেতে নিষেধ করতে থাকে। দানবীদের আকুল কান্নায় ভুলে বণিকেরা পেছনে ফিরে তাকায় এবং সাথে সাথে দানবীরা তাদের ঘোড়া থেকে ফেলে দেয়। সিংহ সার্থই একমাত্র আত্মনিয়ন্ত্রণে সক্ষম হয় এবং নিরাপদে নেপালে ফিরে আসেন।
পরম্পরা
তিব্বতের ইয়ারলুং শাংপো নদীতে চলাচলকারী খেয়া নৌকাগুলোর মাথা কাঠের ঘোড়ার মতো করে নেওয়া হয়, যা সিংহ সার্থকে নিরাপদে বহনকারী অশ্ব শ্যামকর্ণের প্রতিনিধিত্ব করে। লাসার বারখোরে একদা সিংহ সার্থের নামে উৎসর্গীকৃত স্তূপ বিদ্যমান ছিল। তিব্বতের জাম্পালিংয়ে অনুষ্ঠিত ঐতিহ্যাবাহী একটি মেলা সিংহ সার্থের স্মৃতি বহন করে, যিনি তিব্বতী ভাষায় নরবু সঙ্গ্যা নামে পরিচিত। জাম্পালিংয়ের মহাস্তূপের নিকট তার স্মরণে একটি সৌধ ছিল, যা চীনের সাংস্কৃতিক বিপ্লবের সময় গুঁড়িয়ে দেওয়া হয়।
কাঠমান্ডুতে সিংহ সার্থকে বুদ্ধের অবতার চকন দ্যঃ (चकं द्य:) রূপে দেবতাজ্ঞান করা হয়। এমনকি মার্চের পূর্ণিমার মিছিলে শহরব্যাপী তার মূর্তি বাহিত হয়। সিংহ সার্থকে কাঠমান্ডুর ঠমেলের ঠম্বহিল (বিকল্প নাম বিক্রমশীলা মহাবিহার বা ভগবান বহল) বিহারের প্রতিষ্ঠাতা হিসেবে গণ্য করা হয়।
ইউন-সক ইয়ল
ইউন-সক ইয়ল দক্ষিণ কোরিয়ার রাজধানী সিউল (সউল) নগরীতে জন্মগ্রহণ করেন এবং সউল জাতীয় বিশ্ববিদ্যালয়ে উচ্চশিক্ষা লাভ করেন। দক্ষিণ কোরিয়ার প্রধান অভিশংসক হিসেবে তিনি ২০১৬ খ্রিস্টাব্দে দক্ষিণ কোরিয়ার প্রাক্তন রাষ্ট্রপতি পার্ক গেউন-হিয়েকে ক্ষমতার অপব্যবহারের দায়ে অভিযুক্ত করে দোষী সাব্যস্ত করতে প্রধান ভূমিকা রাখেন। তিনি দক্ষিণ কোরিয়ার রক্ষণশীল পিপল পাওয়ার পার্টির একজন সদস্য হিসেবে ২০২২ সালের রাষ্ট্রপতি নির্বাচনে অংশ নেন এবং স্বল্প ব্যবধানে ডেমোক্রেটিক পার্টির মনোনীত প্রার্থী লি জায়ে-মিউংয়ের বিরুদ্ধে ভোটে নির্বাচিত হন। ২০২২ সালের ১০ই মে তারিখে তিনি দক্ষিণ কোরিয়ার রাষ্ট্রপতি হিসেবে দায়িত্ব পালন শুরু করবেন।
মানবিক অবস্থা
মানবিক অবস্থা (La condition humaine) হল বেলজিয় পরাবাস্তববাদী চিত্রশিল্পী র‍্যনে মাগ্রিত অঙ্কিত চারটি চিত্রকর্মের শিরোনাম। এগুলির মধ্যে ১৯৩৩ সালে সম্পন্ন চিত্রকর্মটি মার্কিন যুক্তরাষ্ট্রের ওয়াশিংটন, ডি.সি.র ন্যাশনাল গ্যালারি অব আর্টের সংগ্রহে রয়েছে। ১৯৩৫ সালে সম্পন্ন দুইটি চিত্রকর্মের একটি রয়েছে সুইজারল্যান্ডের জেনেভায় অবস্থিত সাইমন স্পিয়ার কালেকশনে, অপরটি রয়েছে নরউইচ ক্যাসেল জাদুঘরে। সর্বশেষ ১৯৪৫ সালে সম্পন্ন চিত্রকর্মটি ক্লিভল্যান্ড মিউজিয়াম অব আর্ট সংগ্রহশালায় সংগৃহীত রয়েছে।
অন্যান্য চিত্রকর্মের সাথে সম্পর্ক
মাগ্রিতের সবচেয়ে সাধারণ শৈল্পিক কৌশলগুলির মধ্যে একটি হল কোনো কিছু লুকিয়ে রাখতে বিভিন্ন বস্তুর ব্যবহার। উদাহরণস্বরূপ, মানবপুত্র (১৯৬৪) চিত্রকর্মে একটি আপেল বোলার টুপি পরিহিত একজন ব্যক্তির মুখ লুকিয়ে রাখে, এবং আনন্দের নীতি (১৯৩৭) চিত্রকর্মে উজ্জ্বল আলোর ঝলক একইভাবে একটি মুখকে অস্পষ্ট করে রাখে। মানবিক অবস্থা চিত্রকর্মে বিষয়টি ভিন্নভাবে একটি চিত্রকর্মের মধ্যে আরেকটি চিত্রকর্মের আকারে প্রদর্শিত হয়েছে।
মাগ্রিত তার ১৯৩৩ সালের কাজ সম্পর্কে বলেছিলেন: "একটি ঘরের ভিতর থেকে দেখা একটি জানালার সামনে, আমি চিত্রকর্ম দ্বারা আচ্ছাদিত ভূদৃশ্যের ঠিক সেই অংশটিকে একটি চিত্রকর্মের উপর উপস্থাপন করলাম। এইভাবে, ছবির গাছটি তার পিছনে, ঘরের বাইরের বাস্তব গাছটিকে লুকিয়ে রেখেছিল। দর্শকদের জন্য, এটি চিত্রকর্মের মধ্যে ঘরের ভিতরে এবং বাস্তব ভূদৃশ্যের বাইরে ছিল।"
- মাগ্রিত
চিত্রকর্মের মধ্যে চিত্রকর্ম আঁকার বিষয়টি মাগ্রিতের কাজগুলিতে ঘন ঘন প্রদর্শিত হয়। ইউক্লিডিয়ান ওয়াকস (১৯৫৫) সম্ভবত মানবিক অবস্থা চিত্রকর্মের মতো একটি কাজ। এতে একটি উঁচু জানালার সামনে একটি ক্যানভাস রাখা যা একটি নিকটস্থ ভবনের টাওয়ার এবং তার নিচে একটি রাস্তা চিত্রিত করে। দ্য ফেয়ার ক্যাপটিভ (১৯৪৭) চিত্রকর্মে একটি ইজেল সেট আপ সহ সমুদ্র সৈকতের দৃশ্য রয়েছে। পূর্ববর্তী ক্ষেত্রেগুলির মতো, এটি একটি ক্যানভাস ধারণ করে যা চিত্রিত করে দর্শকরা এর পিছনে কী আশা করতে পারে। যদিও, ফ্রেমের সামনে জ্বলন্ত টিউবার শিখা "প্রতিফলিত" দেখা যাচ্ছে। দ্য কল অব দ্য পিকস (১৯৪২) চিত্রকর্মে একটি পাহাড়ের পটভূমির সামনে রাখা ক্যানভাস পাহাড়ের পটভূমি দেখা যায় যা ডানদিকে একটি পর্দা ঝুলানো রয়েছে।
চিত্রকর্মগুলির আরেকটি ধারাবাহিক যা "মানবিক অবস্থা"-এর সাথে শক্তিশালী মিল এবং শক্তিশালী পার্থক্য দেখায় তা হল "অ্যালার্ম ঘড়ি" শিরোনামের চিত্রকর্মগুলি। যেই কাজগুলিতে, একটি চিত্রকর্ম একটি জানালার সামনে বা ব্যালকনির পটভূমিতে সাধারণ ভূদৃশ্য সহ একটি ইজেলে স্থাপন করা হয়েছে। যদিও, চিত্রকর্মটি সম্ভবত এর পিছনে কী থাকতে পারে তা দেখায় না, বরং এটি কিছু ফলের উল্টানো অচেতন চিত্র প্রদর্শন করে।
বিশ্লেষণ
প্রাথমিকভাবে, যে কেউ স্বয়ংক্রিয়ভাবে অনুমান করে যে ইজেলের চিত্রকর্মটি জানালার বাইরের ভূদৃশ্যের অংশটিকে চিত্রিত করে যা এটি দৃশ্য থেকে লুকিয়ে রাখে। এক মুহূর্ত বিবেচনার পরে, যদিও, একজন বুঝতে পারেন যে এই অনুমানটি একটি মিথ্যা ভিত্তির উপর দাঁড়িয়ে, মাগ্রিতের চিত্রকর্মের চিত্র বাস্তব, যখন ইজেলের চিত্রটি সেই বাস্তবতার প্রতিনিধিত্ব করে। আসলে, তাদের মধ্যে কোন পার্থক্য নেই। উভয়ই একই চিত্রকলার অংশ, একই শৈল্পিক বুনন। এটি সম্ভবত এই পুনরাবৃত্তি চক্রের জন্য, যেখানে দর্শক, এমনকি তার ইচ্ছার বিরুদ্ধেও, একটিকে বাস্তব এবং অন্যটিকে উপস্থাপনা হিসেবে দেখে, মাগ্রিতের শিরোনামটি উল্লেখ করে।
প্রাথমিক গণপ্রস্তাব
প্রাথমিক গণপ্রস্তাব (আইপিও) (Initial public offering) হচ্ছে শেয়ার বাজারে তালিকাভুক্তির জন্য কোম্পানি কর্তৃক প্রাতিষ্ঠানিক ও সাধারণ বিনিয়োগকারীদের নিকট শেয়ার বিক্রির একটি গণপ্রস্তাব বা আহ্বান। প্রাথমিক গনপ্রস্তাব সাধারণত এক বা একাধিক বিনিয়োগ ব্যাংক দ্বারা অবলিখীত হয়ে থাকে যারা ঐ কোম্পানির শেয়ার স্টক একচেঞ্জে তালিকাভুক্তি ও গনপ্রস্থাবের আয়োজনে সহায়তা করে। গনপ্রস্তাবের মাধমেই একটি প্রাইভেট কোম্পানি পাবলিক কোম্পানিতে রূপান্তরিত হয়। এছাড়াও, নতুন মূলধন সংগ্রহের জন্যও ইতোমধ্যে তালিকাভুক্ত কোম্পানি প্রাথমিক গণপ্রস্তাবের আয়োজন করে।
আইপিওর পরে কোম্পানির শেয়ারগুলো মাধ্যমিক বাজারে সহজে লেনদেন করা যায় যেটি ফ্রি ফ্লোট নামে পরিচিত। আইপিওর নানবিধ সুবিধা রয়েছে, তবে এখানে ব্যাংকিং এবং আইনী প্রক্রিয়ার সাথে সম্পর্কিত খরচসহ অনেক খরচ বিদ্যমান। এছাড়াও, আইপিওর ক্ষেত্রে কোম্পানির সংবেদনশীল তথ্য প্রকাশের বাধ্যবাধকতা রয়েছে।
আইপিও সম্পর্কিত বিস্তারিত বিবরণ প্রসপেক্টাস নামে পরিচিত একটি কাগজের মাধ্যমে সম্ভাব্য ক্রেতাদের নিকট প্রকাশ করা হয়। প্রাথমিক গণপ্রস্তাবের আগে অধিকাংশ কোম্পানি এক বা একাধিক অভিজ্ঞ অবলেখক নিয়োগ করে। অবলেখকরা শেয়ারের মূল্য নির্ধারণ এবং ঐ শেয়ারের বাজার বা বাজার চাহিদা সৃষ্টিসহ বিভিন্ন সহায়তা প্রদান করে।
ইতিহাস
ডান|থাম্ব|১৬৫৩ সালে আমস্টারডাম স্টক এক্সচেঞ্জ প্রাঙ্গণ যেটি প্রথম আনুষ্ঠানিক স্টক এক্সচেঞ্জ ও শেয়ার বাজার হিসেবে পরিচিত। ডান|থাম্ব|[[ওলন্দাজ ইস্ট ইন্ডিয়া কোম্পানি|ওলন্দাজ ইস্ট ইন্ডিয়া, ইতিহাসে প্রথম আনুষ্ঠানিকভাবে তালিকাভুক্ত কোম্পানি পাবলিক কোম্পানি। ]] রোমান প্রজাতন্ত্রের সময়েপাবলিকানি নামের একটি প্রতিষ্ঠান বাজারে পাবলিক শেয়ার ছাড়ে। এটিকেই ইতিহাসের প্রথম প্রাথমিক গণপ্রস্তাব হিসেবে বিবেচনা করা হয়। বর্তমান যুগের যৌথমূলধনী প্রতিষ্ঠানের মতই তখনকার পাবলিকানি একটি আইনী সত্তা হিসেবে বিবেচিত হতো এবং এদের মালিকানা অনেকগুলি শেয়ার বা অংশে বিভক্ত ছিল।
প্রারম্ভিক আধুনিক যুগে ডাচরা আর্থিক উদ্ভাবক ছিলেন যারা আধুনিক আর্থিক ব্যবস্থার ভিত্তি স্থাপনে সহায়তা করেছিলেন ১৬০২ সালের মার্চ মাসে ওলন্দাজ ইস্ট ইন্ডিয়া কোম্পানি তাদের মূলধন বাড়াতে সাধারণ জনগণের কাছে কোম্পানির শেয়ার বিক্রির জন্য গণপ্রস্তাব করে যেটি ছিল আধুনিক যুগের প্রথম প্রাথমিক গণপ্রস্তাব। ওলন্দাজ ইস্ট ইন্ডিয়া কোম্পানি সর্বপ্রথম সাধারণ জনগণের জন্য শেয়ার এবং স্টক প্রচলন করে।
মার্কিন যুক্তরাষ্ট্রে, প্রথম ১৭৮৩ সালের ব্যাংক অব উত্তর আমেরিকার প্রাথমিক গণপ্রস্তাব আহ্বান করে।
সুবিধা
একটি কোম্পানি যখন তালিকাভুক্ত হয় তখন এটি বিভিন্ন পদ্ধতিতে অতিরিক্ত সাধারণ শেয়ার ইস্যু করে অধিক পরিমাণ মূলধন জোগাড় করতে পারে। ফলে, কোম্পানিগুলি অতিরিক্ত মূলধনের জন্য ঋণ না করে বরং শেয়ার বাজার থেকে সেটি জোগাড় করতে পারে।
একটি তালিকাভুক্ত কোম্পানি সাধারণত আইপিও পূর্ববর্তী নিন্মক্ত সুবিধাদি পায়:
অসুবিধা
প্রাথমিক গণপ্রস্তাবের কিছু অসুবিধাও রয়েছে যেগুলো নিম্নরুপঃ
পদ্ধতি
প্রাথমিক গণপ্রস্তাবের পদ্ধতি বভিন্ন দেশে বিভিন্ন আইন দ্বারা পরিচালিত হয়। মার্কিন যুক্তরাষ্ট্রে গণপ্রস্তাব মার্কিন সিকিওরিটিজ অ্যান্ড এক্সচেঞ্জ কমিশন কর্তৃক ১৯৩৩ সালের সিকিওরিটিজ আইনের অধীনে নিয়ন্ত্রিত হয়। যুক্তরাজ্যে্র গণপ্রস্তাব যুক্তরাজ্য তালিকা কর্তৃপক্ষের দ্বারা পরিচালিত ও নিয়ন্ত্রিত হয়। প্রাথমিক গণপ্রস্তাবের ক্ষেত্রে সাধারণত নিচের পদ্ধতি অনুসরণ করা হয়ঃ
বৃহত্তম প্রাথমিক গণপ্রস্তাব বাজার
২০০৯ সালের আগে আমেরিকা ছিল মোট লেনদেনকৃত মূল্য বিবেচনায় শীর্ষস্থানীয় প্রাথমিক গণপ্রস্তাব বাজার। ২০১১ সালের নভেম্বর পর্যন্ত চীন প্রাথমিক গণপ্রস্তাব বাজারে শীর্ষস্থান ধরে রেখেছিলো।
দত্তপুর ধামানগাঁও
দত্তপুর ধামানগাঁও (Dattapur Dhamangaon) ভারতের মহারাষ্ট্র রাজ্যের অমরাবতি জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে দত্তপুর ধামানগাঁও শহরের জনসংখ্যা হল ২১,৪৩০ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১২% হল ৬ বছর বা তার কম বয়সী।
পল টেলর
জোনাথন পল টেলর (Paul Taylor; জন্ম: ৮ আগস্ট, ১৯৬৪) লিচেস্টারশায়ারের অ্যাশবি-ডি-লা-জোখ এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের শুরুরদিকে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার ও নর্দাম্পটনশায়ার দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন পল টেলর।
প্রথম-শ্রেণীর ক্রিকেট
১৯৮৪ সাল থেকে ২০০১ সাল পর্যন্ত পল টেলরের প্রথম-শ্রেণীর খেলোয়াড়ী জীবন চলমান ছিল। আঠারোটি মাস কাউন্টি ক্রিকেটে সফলতার সাথে খেলার স্বীকৃতিস্বরূপ তাকে ভারত গমনার্থে ইংল্যান্ড দলে রাখা হয়। শক্ত মজবুত গড়নের অধিকারী হিসেব বুক স্ফীত করে বোলিং কর্মে অগ্রসর হতেন। অফ স্ট্যাম্প বরাবর বেশ নিখুঁত ভঙ্গীমায় বল ফেলতেন ও উভয় দিক দিয়েই বোলিং করতে পারঙ্গমতা প্রদর্শন করতেন। ২০০১ সালে প্রথম একাদশের পক্ষে সর্বশেষ মৌসুম খেলার পূর্বে নিয়মিতভাবে পঞ্চাশ উইকেট লাভের মাইলফলক স্পর্শ করেছেন। দলের উদ্বোধনী বোলার হিসেবে ত্রিশের কোঠায় স্পর্শ করেও স্বাস্থ্য সচেতনতার পরিচয় দিয়েছেন। সচরাচর আট নম্বরে ব্যাটিংয়ে নামতেন।
ডার্বিশায়ারের পক্ষে খেলোয়াড়ী জীবনের সূত্রপাত ঘটান। তবে, ঐ দলে নিয়মিত খেলোয়াড় হিসেবে তাকে রাখা হয়নি ও ১৯৮৭ সালে তাকে অব্যাহতি দেয়া হয়। এরপর তিনি মাইনর কাউন্টি ক্রিকেটে স্টাফোর্ডশায়ারের পক্ষে খেলেন। ১৯৯০ সালে ন্যাটওয়েস্ট ট্রফির শিরোপা বিজয়ে নর্দান্টসের পক্ষে চমকপ্রদ খেলা উপহার দেন। এ পর্যায়ে বামহাতি সিম বোলিং করে ০/৯২ বোলিং পরিসংখ্যান গড়েন। তাসত্ত্বেও, ১৯৯১ সালে তাকে দলের পক্ষে যুক্ত করা হয়। কাউন্টি ক্রিকেটে তার পুনরায় অংশগ্রহণ বেশ ফলপ্রসূ হয়েছিল। এক পর্যায়ে তাকে ভারত গমনার্থে ইংল্যান্ড দলের সদস্য করা হয়।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন পল টেলর। ২৯ জানুয়ারি, ১৯৯৩ তারিখে কলকাতায় স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ১৬ জুন, ১৯৯৪ তারিখে লর্ডসে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি। এছাড়াও, ২০ মার্চ, ১৯৯৩ তারিখে মোরাতুয়ায় স্বাগতিক শ্রীলঙ্কা দলের বিপক্ষে একমাত্র একদিনের আন্তর্জাতিকে অভিষেক ঘটে তার।
কলকাতা টেস্টে খেলার সুযোগ হয় তার। তবে, ঐ টেস্টে ইংল্যান্ডের বোলারদের সাথে তিনিও ব্যর্থ হন ও তার দল পরাজিত হয়। ১৯৯৪ সালে নিউজিল্যান্ডের বিপক্ষে আরও একটি খেলায় অংশ নেন। তবে, ঐ সময়ে দলীয় অধিনায়ক মাইক অ্যাথারটন তার উপর খুব কমই বিশ্বাস রাখতে পেরেছিলেন। লর্ডস টেস্টে বোলিংয়ে মিতব্যয়ীতার স্বাক্ষর রাখেন ও স্টিভ রোডসের সাথে অষ্টম উইকেটে শেষ অর্ধ-ঘণ্টা জুটি গড়ে দলের পরাজয়কে রোধ করলেও তাকে আর ইংল্যান্ডের পক্ষে খেলানো হয়নি। ফলশ্রুতিতে, তাকে আবারও কাউন্টি ক্রিকেটে ফিরে আসতে হয়েছিল।
১৯৯০-এর দশকে ধারাবাহিকভাবে উইকেট লাভ করেছেন। স্বাস্থ্য সচেতন ও বামহাতি সিম বোলার হিসেবে নিখুঁতভাবে বোলিং কর্মে অগ্রসর হতেন। নর্দাম্পটনশায়ারের পক্ষে এগারো মৌসুমে পাঁচ শতাধিক প্রথম-শ্রেণীর উইকেট পান। ২০০১ সালে তাকে অব্যাহতি দেয়া হয়।
ক্রিকেট খেলার পাশাপাশি ফুটবলেও পারদর্শী ছিলেন পল টেলর। চার্নউড সানডে লীগে কোলরটন হলের পক্ষে রবিবাসরীয় সকালে ফুটবল খেলায় অংশ নিতেন।
কাদালান
কাদালান (காதலன்) হচ্ছে ১৯৯৪ সালে মুক্তিপ্রাপ্ত একটি তামিল প্রণয়ধর্মী সহিংসতাবাদী চলচ্চিত্র। এস. শঙ্কর চলচ্চিত্রটির কাহিনী লিখেছিলেন এবং পরিচালনা করেছিলেন। প্রভু দেবা এবং নাগমা চলচ্চিত্রটির নায়ক-নায়িকার ভূমিকায় ছিলেন। এ আর রহমান এর সঙ্গীত পরিচালনায় এই চলচ্চিত্রটি হিন্দি ভাষায় ডাবিং করে হামসে হ্যায় মোকাবেলা হিসেবে মুক্তি দেওয়া হয়েছিলো। এস. শঙ্কর সেরা চলচ্চিত্র পরিচালক হিসেবে ফিল্মফেয়ার পুরস্কার জিতেছিলেন এবং সঙ্গীত পরিচালক এ আর রহমান সেরা সঙ্গীত পরিচালক (ফিল্মফেয়ার) পুরস্কার পেয়েছিলেন।
বাংলাদেশ–ভারত সীমান্ত
বাংলাদেশ এবং ভারত একটা ৪,১৫৬ কিমি (২,৫৮২ মাইল) লম্বা আন্তর্জাতিক সীমানা অংশ ভাগ করে, এটা বিশ্বের পঞ্চম দীর্ঘতম ভূমি সীমানা, যার মধ্যে আছে আসাম ২৬২ কিমি (১৬৩ মাইল), ত্রিপুরা ৮৫৬ কিমি (২৭৫ মাইল), মিজোরাম ১৮০ কিমি (১১০ মাইল), মেঘালয় ৪৪৩ কিমি (২৭৫ মাইল) এবং পশ্চিমবঙ্গ ২,২১৭ কিমি (১,৩৭৮ মাইল)। সীমানার পাশাপাশি বাংলাদেশের বিভাগগুলোর মধ্যে আছে ময়মনসিংহ, খুলনা, রাজশাহী, রংপুর, সিলেট এবং চট্টগ্রাম। দুটো রাষ্ট্রের মধ্যে কতগুলো থাম দিয়ে মার্কা করা আছে। সামান্য সীমা নির্ধারণ করা জায়গায় দু-দিক থেকে কাঁটাতারের বেড়া দেওয়া আছে। ২০১৫ খ্রিস্টাব্দের ৭ মে ভারত এবং বাংলাদেশ দু-দেশের অনুমোদন সাপেক্ষে ভূমি পরিসীমা চুক্তি করে সীমানার সরলীকরণ করা হয়েছে।
ইতিহাস
র‌্যাডক্লিফ লাইন ১৯৪৭ খ্রিস্টাব্দের ১৭ আগস্ট ভারত ভাগের সময় ভারত এবং পাকিস্তানের মধ্যে একটা সীমা নির্ধারণ লাইন হিসেবে প্রকাশিত হয়েছিল। এই কাজের স্থপতি, স্যার সিরিল রাডক্লিফ, যিনি বর্ডার কমিশনের সভাপতি ছিলেন এবং ৮.৮ কোটি জনগণের মধ্যে ১৭৫,০০০ বর্গমাইল (৪৫০,০০০ বর্গকিমি) ভূমি নিরপেক্ষভাবে সমদ্বিখণ্ডিত করে দিয়েছিলেন।
বিচার্য বিষয়সমূহ
গোসম্পদ, খাবার জিনিস, ওষুধ এবং মাদকদ্রব্য ভারত থেকে বাংলাদেশে চোরা কারবারের গুপ্তপথ হিসেবে সীমানাকে ব্যবহার করা হয়। এছাড়াও, বেআইনি অনুপ্রবেশকারীরা বাংলাদেশ থেকে ভারতে সীমানা অতিক্রম করে। কারণ একটা বিরাট সংখ্যক বেআইনি অনুপ্রবেশকারী সীমানা অতিক্রম করে বাংলাদেশ থেকে ভারতে ঢোকে, ভারতীয় সীমা প্রহরা চৌকিগুলো একটা বিতর্কিত দেখামাত্র-গুলিচালনা নীতি কার্যকর করেছে।  ভারতীয় সেনা এবং বেআইনি অনুপ্রবেশকারীদের মধ্যে হিংসার খবরের জন্যে এই নীতি নেওয়া হয়েছে। ২০০১ খ্রিস্টাব্দে খুব লক্ষণীয়ভাবে ভারতীয় বর্ডার সিকিউরিটি ফোর্স এবং বর্ডার গার্ড বাংলাদেশ ছোটো লড়াইয়ে সামিল হয়ছিল, এই সীমানা যার সাক্ষ্য বহন করে।
২০০৯ খ্রিস্টাব্দের জুলাইতে চ্যানেল ৪ নিউজ সংবাদ দেয় যে, বিএসএফ ভারত-বাংলাদেশি বেড়া চৌকির পাশাপাশি কয়েকশো বাংলাদেশি মানুষকে হত্যা করে। বিএসএফ দাবি করে যে, বেড়া চৌকির মূল উদ্দেশ হল বেআইনি অনুপ্রবেশ ঠেকানো এবং সীমা-পার সন্ত্রাসবাদ প্রতিরোধ। ২০১০ খ্রিস্টাব্দে হিউম্যান রাইটস ওয়াচ (এইচআরডব্লু) ৮১ পাতার প্রতিবেদন দাখিল করে যাতে বলা হয়েছে, বিএসএফের অসংখ্য অপব্যবহার সামনে এসেছে। প্রতিবেদনটা নেওয়া হয়েছে বিএসএফের পীড়নের শিকার, সাক্ষী, বিএসএফ সদস্য এবং তার বর্ডার গার্ড বাংলাদেশ থেকে। প্রতিবেদন বলছে যে, একুশ শতকের প্রথম দশকের মধ্যে ১০০০ বাংলাদেশি নাগরিক নিহত হয়েছে। এইচআরডব্লু বলছে বিএসএফ শুধু বেআইনি অনুপ্রবেশকারী অথবা চোরাকারবারীদেরই হত্যা করেনি, এমনকি নিরীহ ব্যক্তি যাদের কাছাকাছি দেখা গিয়েছে, কখনোবা এমনকি যারা সীমানার কাছে জমিতে কাজ করছে (কৃষিজমি) তাদেরও।
থাম্ব|250x250পিক্সেল|[[বাংলাদেশের শেষ বাড়ি, তামাবিল, সিলেট, জয়িন্তা পাহাড় রিসর্ট, বাংলাদেশ-ভারত সীমানা]] বাংলাদেশ সরকার বিএসএফের বিরুদ্ধে অভিযোগ করে যে, তারা জোর করে বাংলাদেশ ভূখণ্ডে ঢুকে ভারত-বাংলাদেশ সীমানার পাশাপাশি এলোপাথাড়ি গুলি চালায়। এটা বাংলাদেশ থেকে ব্যাপকভাবে বেআইনি অনুপ্রবেশের প্রতিশোধ এবং যার ফলে ভারত-বাংলাদেশের মাঝে কাঁটাতারের বেড়ার সূত্রপাত। ২০০৮ খ্রিস্টাব্দের আগস্টে এক সাংবাদিক সম্মেলনে বিএসএফ কর্তৃপক্ষ স্বীকার করেছে যে, তারা ৫৯ জন বেআইনি ব্যক্তিকে হত্যা করেছে (৩৪ বাংলাদেশি, ২১ ভারতীয় এবং বাকিরা অজ্ঞাত) যারা আগের ছ-মাসের মধ্যে সীমানা পার করার চেষ্টা করেছিল। বাংলাদেশি সংবাদ মাধ্যম অভিযোগ করেছে যে বিএসএফ বাংলাদেশের ঠাকুরগাঁও জেলার হরিপুর উপজেলা থেকে ২০১০ খ্রিস্টাব্দে ৮ এবং ১৫ বছর বয়সী ৫ জন বাংলাদেশি শিশুকে অপহরণ করেছে। শিশুরা সীমানার কাছে মাছ ধরতে এসেছিল। ২০১০-এ হিউম্যান রাইটস ওয়াচ অভিযোগ করেছে যে সীমান্ত প্রতিরক্ষা বাহিনী এলোপাথাড়ি হত্যা করেছে। ২০১১ খ্রিস্টাব্দের ৭ জানুয়ারি বিএসএফ বাহিনী হত্যা করে লাশটা বেড়ার ওপর ঝুলিয়ে রেখেছিল - যেটা ছিল ফেলানি (১৫ বছর বয়সী এক বাংলাদেশি বালিকা)।
ভারত এবং বাংলাদেশের মধ্যে চোরাচালান এবং অবৈধ অনুপ্রবেশ, গরু পাচার, মাদক এবং বেআইনি অস্ত্র চালান ইত্যাদি নিয়ে ইতিমধ্যে অনেক সম্মেলন সংঘটিত হয়েছে, বিজিবি থেকে কর্নেল মুহম্মদ শাহিদ সারওয়ার সীমান্ত প্রতিরক্ষা বাহিনীকে দুর্বৃত্তদের এক তালিকা দিয়েছেন, যা ভারতে জায়গা নিয়েছে, এবং বিএসএফ-ও একই ধরনের তালিকা বিজিবিকে হস্তান্তর করেছে।
পরিবেষ্টিত অঞ্চল, বিপরীত অধিকৃত এবং অনির্দেশিত সীমানাগুলো
ডান|থাম্ব|300x300পিক্সেল|ভারত—বাংলাদেশ সীমানা পরিবেষ্টিত অঞ্চল অথবা ছিটমহলসমূহ হল ভারত ও বাংলাদেশের মাঝে ভারত অন্তর্ভুক্ত পশ্চিমবঙ্গ রাজ্যের সীমানায় অবস্থিত দু-দেশের মধ্যে একটা দীর্ঘ বিচার্য বিষয়।
কোটচাঁদপুর রেলওয়ে স্টেশন
কোট চাঁদপুর রেলওয়ে স্টেশন বাংলাদেশের খুলনা বিভাগের ঝিনাইদহ জেলার একটি রেলওয়ে স্টেশন।
অবস্থান
কোট চাঁদপুর রেলওয়ে স্টেশন গোলন্দঘাট
দর্শনা জংশন-খুলনা লাইনের দর্শনা জংশন-যশোর জংশন অংশে অবস্থি
ইতিহাস
কলকাতা থেকে শিলিগুড়ি সরাসরি যাতায়াত ব্যবস্থা চালু করার জন্য বৃটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন এবং কলকাতা থেকে খুলনার সাথে  যশোর হয়ে  রেলপথ নির্মাণ করে।  তবে ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়।   রাজশাহী রংপুরের  সাথে তৎকালীন পূর্ব পাকিস্তানের  খুলনার সাথে সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর জংশন পর্যন্ত নতুন রেলপথ স্থাপন করে ১৯৫১ সালের মধ্যে। এসময় কোট চাঁদপুর  রেলওয়ে স্টেশন তৈরি করা হয়।
পরিষেবা
কোট চাঁদপুর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
চিলিন
চীনের উত্তর-পূর্ব অংশে চিলিন প্রদেশ অবস্থিত। চিলিন প্রদেশের লিয়াওনিং প্রদেশ, পূর্বে উত্তর কোরিয়া ও রাশিয়া, পশ্চিমে ইনার মঙ্গোলিয়া স্বায়ত্বশাসিত অঞ্চল এবং উত্তরে হেইলংজিয়াং প্রদেশের সাথে সীমান্ত রয়েছে।
ভৌগোলিক অবস্থান
বাইয়ুন পর্বত চিলিন প্রদেশের সর্বোচ্চ শৃঙ্গ যার উচ্চতা ২৬৯১ মিটার। চিলিনহাদা, লংগান এবং ঝাং গুয়াংকাই হলো চিলিনের অন্যান্য পর্বতমালা। ঈয়ালু নদী ও টুমেন চিলিনের দক্ষিণ-পশ্চিমে বয়ে যাওয়া নদী এগুলো উত্তর কোরিয়ার সাথে সীমান্তের কাজ করছে। সিপিং, চিলিন শহর, বাইচেং, চ্যাংচুন সংগিয়ুন, ঈয়ানজি, টংহুয়া এবং লিয়াওইউয়ান হলো অন্যান্য শহরগুলোর মধ্যে অন্যতম।
জলবায়ু
মহাদেশীয় মৌসুমী জলবায়ুর প্রভাবে চিলিনে ৩৫০ থেকে ১০০০ মি.মি. বৃষ্টিপাত হয় এবং প্রদেশের শীতকাল তীব্রতাসম্পন্ন।
অর্থনীতি
চিলিন মূলত কৃষিজাত উৎপন্নকারী প্রদেশ এবং এখানে ভুট্টা, ধান এবং সরগাম জন্মে। ইয়ানবিয়ান জেলায় ধান চাষ প্রধান অর্থকরী ফসল। পশ্চিম চিলিন ভেড়া পালনের জন্য বিখ্যাত। শিল্পের মধ্যে অটোমোবাইল, বহনকারী ট্রেন এবং এলয় শিল্প বিখ্যাত। ২০০৭ সালে চিলিনের জিডিপি ৫২২.৬ বিলিয়ন ছিল যেটা চীনের জাতীয় অর্থনীতিতে ২২ তম স্থান। মাথাপিছু উপার্জন ছিল ১৯,১৬৮ ইউয়ান। চিলিনে প্রধান ভ্রমণযোগ্য স্থানসমূহ ভিজিটররা আসতে পারেন ওয়ান্ডু, গুংনা দুর্গ, গোগুরিও সাইট ও সমাধি এবং পিরামিডাকৃতি সমাধি ইউনেস্কো ওয়ার্ল্ড হেরিটেজ সাইটের অন্তর্ভুক্ত। প্রাকৃতিক দৃশ্যের জন্য জনপ্রিয় ভ্রমণ স্থান বায়েকডু পর্বত সেইসাথে রয়েছে লেক হ্যাভেন যেটা উত্তর কোরিয়ার সাথে সীমান্তচিহ্নিত। যদি আপনার সময় থাকে তবে আপনার ইয়ানবিয়ান কোরীয় স্বায়ত্বশাসিত জেলায় আসা উচিত যেখানে বালহাই রাজ্যের প্রাচীন রাজকীয় সমাধি রয়েছে, লংতাউ পর্বতেও সমাধি রয়েছে যেমন প্রিন্সেস ঝেন জিয়াও এর সমাধিসৌধ।
জার্মানিতে সমকামীদের অধিকার
জার্মানিতে সমকামিনী, সমকামী, উভকামী এবং হিজড়াদের অধিকারসমূহ গত কয়েক দশক ধরে উল্লেখযোগ্যভাবে বিকশিত হয়েছে। ১৯২০ এর দশকে, বার্লিনের এলজিবিটি জনগণদের সমাজ দ্বারা সহ্য করা হত এবং বারের এবং ক্লাবের ক্ষেত্রে বিশেষভাবে নির্দিষ্ট অনেক গে বার এবং গে ক্লাব খোলা ছিল। জার্মান সাম্রাজ্যে (১৮৭১-১৯১৮) দুইজন পুরুষের মধ্যে যৌনসম্পর্ক স্থাপন করা অবৈধ করা হয়, নাৎসি জার্মানির দ্বিতীয় বিশ্বযুদ্ধের সময় এই আইনগুলি সম্প্রসারিত হয়েছিল, যার ফলে হাজার হাজার সমকামী নাগরিকের নির্যাতন ও মৃত্যু ঘটেছিল। ১৯৫০ সালে নাৎসি এক্সটেনশনগুলি বাতিল করা হয় এবং ১৯৬৮ ও ১৯৬৯ সালে যথাক্রমে পূর্ব ও পশ্চিম জার্মানি উভয় রাষ্ট্রে সমলিঙ্গের যৌন সম্পর্ক বৈধ করা হয়। ১৯৯৪ সালে সংযুক্ত পূর্ব এবং পশ্চিম জার্মানিতে দৈহিক মিলন করার নুনতম বয়স চালু করা হয়।
সম-লিঙ্গের মানুষের মধ্যে বিয়ে ১ অক্টোবর ২০১৭ তারিখে আইনগতভাবে বৈধ করা হয়, ঐ বছরেরই ৩০ জুন জার্মান পার্লামেন্টে সমকামী যুগলদেরকে পূর্ণ বিয়ে করার স্বাধীনতা এবং বাচ্চা দত্তক নেওয়ার অধিকার দেওয়া বিষয়ক একটি আইন পাশ করা হয় (অনুমোদন দেওয়া হয়)। এর আগে সমকামী যুগলদের জন্য ২০০১ সালে করা 'রেজিস্টার্ড পার্টনারশীপ' বা বিয়ে ছাড়াই একত্রবাসের অনুমতি ছিল, এই আইন অনুযায়ী সমকামী যুগলরা পূর্ণভাবে বিয়ে করতে না পারলেও বিয়ের মত সুযোগ-সুবিধা ভোগ করতে পারত। ২০০৫ সালের একটি আইনে সম-লিঙ্গের যুগলদের জন্য নামঠিকানাহীন বা পরিত্যাক্ত বাচ্চা দত্তক নেওয়ার বিধান ছিল যেটি ২০১৩ সালে সংশোধন করে যে কোনো ধরনের বাচ্চাদের ক্ষেত্রে করা হয়। জার্মানির সমাজে সমকামীদের কোনোভাবে হেয় করা যাবেনা এরূপ বিধান থাকলেও সব জায়গাতে একই রকম জিনিশ হয়না, তবে পণ্য এবং যে কোনো সেবাদানের ক্ষেত্রে সমকামবিরোধী বৈষম্য সহ্য করা হয়না, এ ব্যাপারে আইন শক্ত সারা দেশজুড়ে। ১৯৮০ সাল থেকে একজন মানুষকে তার লিঙ্গ পরিবর্তনের অনুমতি দেওয়া হয় তবে তাদের পাসপোর্টে 'পরিবর্তিত লিঙ্গ' লেখতে হত যা পরে বাতিল করা হয়েছিল ঐ সময়েই।
জার্মানিকে সবসময়ই অন্যতম সমকামী-বান্ধব রাষ্ট্র ধরা হয়। জার্মানির অধিকাংশ মানুষই সম-লিঙ্গের মানুষের মধ্যে বিয়ে হওয়াটাকে সমর্থন করে।  বার্লিন শহরকে বিশ্বের সবচেয়ে সমকামী-বান্ধব রাষ্ট্রগুলোর মধ্যে একটা ধরা হয়। বার্লিন শহরের মেয়র ক্লজ ভভারেট (মেয়রঃ ২০০১ - ২০১৪), হামবুর্গ শহরের মেয়র ওলে ভন বেউস্ত (মেয়রঃ ২০০১ - ২০১০), সাবেক অর্থসচিব জেন্স স্পান, ২০০৯ সাল থেকে ২০১৩ সাল পর্যন্ত জার্মান সরকারের পররাষ্ট্র মন্ত্রণালয়ের পূর্ণ মন্ত্রী (পররাষ্ট্রমন্ত্রী)  গাইডো ভেস্টারভেলে সমকামী ছিলেন।
সুকাশ ইউনিয়ন
সুকাশ ইউনিয়ন বাংলাদেশের নাটোর জেলার সিংড়া উপজেলার অন্তর্গত একটি ইউনিয়ন পরিষদ। এটি ১৩৯.৩৪ কিমি২ (৫৩.৮০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,২৮৮ জন। ইউনিয়নটিতে মোট গ্রামের সংখ্যা ৪৮টি ও মৌজার সংখ্যা ৬১টি।
কারাইকল জেলা
ভারতের দক্ষিণ দিকে অবস্থিত পুদুচেরি কেন্দ্রশাসিত অঞ্চলের চারটি জেলার মধ্যে একটি হল কারাইকল জেলা (ফরাসি: District de Karikal) বা কারিকল জেলা।জেলাটির সদর দপ্তর কারাইকল শহরে অবস্থিত,যা উত্তরে তরঙ্গমবাড়ি থেকে ১২ কিলোমিটার দক্ষিণে এবং নাগপত্তনম থেকে ১৬ কিলোমিটার উত্তরে অবস্থিত।
কারাইকল জেলাটি কারাইকল, কোট্টুচেরি, নেড়ুঙ্গাড়ু, তিরুনলারু, নিরবী এবং তিরুমালারায়নপত্তনম পঞ্চায়েতগুলি নিয়ে গঠিত।
ইতিহাস
অষ্টম শতাব্দীর ৭৩১ থেকে ৭৯৬ খ্রিস্টাব্দের মধ্যে কারাইকল ছিল পল্লব সাম্রাজ্যের একটি অবিচ্ছেদ্য অংশ। কবি সেক্কিলার (৯৯২-১০৪২) তার পেরিয়া পুরাণম গ্রন্থে কারাইকলকে "ওয়াঙ্গ মলিক কদর কারৈকল" অর্থাৎ উপকূলীয় একাধিক জলবাহের দেশ কারাইকল বলে উল্লেখ করেছেন। একই গ্রন্থে কবি পুণিতবতীয়ারেরও উল্লেখ করেন যিনি সমস্ত মায়া এবং বাস্তু ভোগ ত্যাগ করে নিজের জীবন তার পরম পূজনীয় শিবের সেবাকার্যে সমর্পণ করেছিলেন। তৎকালে প্রসিদ্ধ প্রাপ্ত কারাইকল শহরের নামে তাকে উপাধি দেওয়া হয়েছিল 'কারাইকল আম্মাইয়ার' নামে।